Na temelju članka 47. Zakona o zaštiti pučanstva od zaraznih bolesti ("Narodne 
novine" broj 79/07, 113/08, 43/09, 130/17, 114/18 i 47/20) a u vezi s člankom 18. 
Zakona o izmjenama i dopunama Zakona o zaštiti pučanstva od zaraznih bolesti 
(Narodne novine" broj 47/20) i_ članka  22.a Zakona o sustavu civilne zaštite 
(,Narodne novine“ broj 82/15, 118/18 i 31/20) Stožer civilne zaštite Republike 
Hrvatske, 3. listopada 2020. godine, donosi 


ODLUKU 
o uvođenju nužnih epidemioloških mjera 
za područje Grada Popovače 


Na prijedlog Stožera civilne zaštite Sisačko-moslavačke županije uvode se nužne 
epidemiološke mjere za područje Grada Popovače, u trajanju od 14 dana. 


Nužne epidemiološke mjere iz točke I. ove Odluke su: 


u svim zatvorenim prostorima u kojima se obavlja djelatnost trgovine i 
ustanovama koje se bave javnom djelatnošću obvezno je nošenje maski za lice 
ili medicinskih maski na ispravan način 

na svadbenim svečanostima može biti prisutno najviše 50 osoba, uz obvezno 
pridržavanje svih propisanih epidemioloških mjera 

na sahranama može biti prisutno najviše 50 uz pridržavanje svih 
protuepidemijskih mjera, bez karmina, a sućut ožalošćenima se ne smije 
izražavati bliskim kontaktom 

sportska natjecanja mogu se održavati samo bez prisustva gledatelja 

prilikom ulaska u javne ustanove stranke su obvezne nositi masku za lice ili 
medicinsku masku, dezinficirati ruke te popuniti zdravstveni upitnik 

obiteljska poljoprivredna gospodarstva koja pružaju ugostiteljske usluge 
obvezna su svoje usluge pružati uz pridržavanje svih propisanih epidemioloških 
mjera te ne smiju ugošćavati skupine u kojima se nalazi više od 30 osoba 
obustavljaju se stočni sajmovi i slične izložbe i manifestacije 

zabranjuju se posjeti bolnicama, domovima za starije i nemoćne te drugim 
ustanovama socijalne skrbi 

preporuka domovima za starije i nemoćne te drugim ustanovama u sustavu 
socijalne skrbi da organiziraju rad u smjenama, kad god je to moguće 
preporuka da se sjednice Gradskog vijeća Grada Popovače te skupštine udruga 
i organizacija na Području Grada Popovače organiziraju na on-line ili na drugi 
primjeren način bez okupljanja sudionika na istom mjestu 

preporuka da se sva društvena okupljanja (priredbe, izložbe, znanstveni 
skupovi, razne manifestacije i sl.) na području Grada Popovače odgode. 











III. 
Ova Odluka stupa na snagu danom donošenja i objavit će se u ,Narodnim novinama“. 

Zagreb, 03. listopada 2020. 

Dostaviti: 


1. Operativnom centru Civilne zaštite, 
na daljnju dostavu 
2. Pismohrani 





